pythainlp/thai-wiki-dataset-v3 huggingface dataset:
หม่อมเจ้าวิเศษศักดิ์ ชยางกูร

อำมาตย์โท หม่อมเจ้าวิเศษศักดิ์ ชยางกูร (26 กุมภาพันธ์ พ.ศ. 2430 - 3 พฤศจิกายน พ.ศ. 2512) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมเอี่ยม ชยางกูร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
== พระประวัติ ==
หม่อมเจ้าวิเศษศักดิ์ ชยางกูร ประสูติเมื่อ 26 กุมภาพันธ์ พ.ศ. 2430 ทรงได้รับทุนพระราชทานส่วนพระองค์จาก พระบาทสมเด็จพระมงกุฎเกล้าเจ้าอยู่หัว ขณะทรงดำรงพระอิศริยยศสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ไปศึกษาที่ประเทศอังกฤษ เมื่อกลับมาได้เป็นรับราชการเป็นวิศวกรสังกัดกรมทางหลวง
หลังเกิดการเปลี่ยนแปลงการปกครองในปี พ.ศ. 2475 หม่อมเจ้าวิเศษศักดิ์ได้ทรงออกจากราชการมาเป็นครูสอนภาษาอังกฤษ ต่อมาทรงถูกกล่าวหาว่ามีส่วนร่วมในเหตุการณ์กบฏบวรเดชในปี พ.ศ. 2476 และถูกจำคุกระยะหนึ่ง เมื่อพ้นโทษแล้วท่านได้กลับเข้ารับราชการในกรมทางหลวงอีกครั้งจนเกษียณอายุราชการ โดยในช่วงประมาณ พ.ศ. 2480-2487 ท่านได้ดำรงตำแหน่งนายช่างกำกับแขวงการทางอำนาจเจริญ และรับผิดชอบในการสร้างทางหลวงแผ่นดินสายอุบลราชธานี-มุกดาหาร-นครพนม ซึ่งต่อมาได้กำหนดให้เป็นทางหลวงแผ่นดินหมายเลข 212 และรัฐบาลไทยได้ขนานนามถนนเพื่อเป็นเกียรติแก่ท่านว่า "ถนนชยางกูร" เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี
หม่อมเจ้าวิเศษศักดิ์ ชยางกูร สิ้นชีพตักษัยเมื่อ 3 พฤศจิกายน พ.ศ. 2512 สิริชันษา 83 ปี
== ครอบครัว ==
หม่อมเจ้าวิเศษศักดิ์ ชยางกูร เสกสมรสกับ หม่อมเจ้าเฉลียววรรณมาลา ชยางกูร (ราชสกุลเดิม กมลาศน์)
หม่อมราชวงศ์เลอชัย ชยางกูร สมรสกับชาวฟิลิปปินส์
* หม่อมหลวงรัชฎาราศี ชยางกูร
* หม่อมหลวงราศี ชยางกูร
* หม่อมหลวงรูสบีมินดา ชยางกูร
ต่อมาเสกสมรสกับ หม่อมศิลา ชยางกูร ณ อยุธยา (สกุลเดิม วสันตพฤกษ์)
หม่อมราชวงศ์ขุนพล ชยางกูร
หม่อมราชวงศ์ไชยพันธุ์ ชยางกูร
หม่อมราชวงศ์ขันธุ์แข่งแข ชยางกูร
หม่อมราชวงศ์แก่ชัย ชยางกูร สมรสกับอมรา ชยางกูร ณ อยุธยา (สกุลเดิม รักษาสัจ)
*หม่อมหลวงพงศ์มหิป ชยางกูร
*หม่อมหลวงอดิศร ชยางกูร
*หม่อมหลวงพีระศักดิ์ ชยางกูร
*หม่อมหลวงสิรินทร ชยางกูร
หม่อมราชวงศ์วัยวัฒนา ชยางกูร
*หม่อมหลวงศิริวัฒนา ชยางกูร
หม่อมราชวงศ์สุชาดา มนตรีกุล ณ อยุธยา สมรสกับพงศ์เดช มนตรีกุล ณ อยุธยา
* สาวสุภาวดี มนตรีกุล ณ อยุธยา
* วรพงศ์ มนตรีกุล ณ อยุธยา
* สุรภี มนตรีกุล ณ อยุธยา
* สุรพร เกตุจินดา
หม่อมราชวงศ์สารีบุตร ชยางกูร สมรสกับธนาภา ชยางกูร ณ อยุธยา (สกุลเดิม ขำศิริ)
* หม่อมหลวงวงศ์วริศ ชยางกูร
* หม่อมหลวงกีรติสิทธ์ ชยางกูร
หม่อมราชวงศ์แสงโสม ชยางกูร สมรสกับพลเรือตรี สุทิน ปูชนีย์
* กนกวรรณ แช่มประชุม
* ศักดิ์สิทธิ์ ปูชนีย์
* ศักดิ์ศิริ ปูชนีย์
==เครื่องราชอิสริยาภรณ์==
== พงศาวลี ==
== อ้างอิง ==
หม่อมเจ้า
ราชสกุลชยางกูร
ผู้ได้รับเหรียญรัตนาภรณ์ ป.ป.ร.4‎
ตำบลบัลลังก์

บัลลังก์ เป็นตำบลหนึ่งในอำเภอโนนไทย จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลบัลลังก์ ครอบคลุมพื้นที่ตำบลบัลลังก์ทั้งตำบล
== ประวัติ ==
ตำบลบัลลังก์ เป็นตำบลเก่าแก่ตำบลหนึ่งของอำเภอโนนไทย ก่อตั้งเมื่อประมาณ 164 ปี โดยชาวบ้านอพยพมาจากหลายพื้นที่ในจังหวัดนครราชสีมา ใช้ภาษาพื้นเมืองไทยโคราช
ในอดีตตั้งแต่สมัยโบราณมีกองทัพจากประเทศลาวยกผ่านมาแล้วมาพักกองทัพอยู่บริเวณบ้านคูเมืองในปัจจุบัน แล้วทหารได้ทำคันคูล้อมรอบกองทัพจากทหารของอีกฝ่ายหนึ่ง ทหารอีกส่วนได้พากันไปสร้างแท่นบัลลังก์เพื่อรอรับแม่ทัพโดยใช้หินศิลาแลง ปัจจุบันยังมีซากปรักเหลืออยู่ที่บ้านบัลลังก์ ต่อมามีการเลือกตั้งกำนันและผู้ที่ได้รับเลือก (นายมั่ง) อาศัยอยู่ที่บ้านบัลลังก์ จึงตั้งชื่อตำบลว่า ตำบลบัลลังก์ สืบต่อมาจนถึงปัจจุบัน
วันที่ 18 กรกฎาคม 2551 ได้ยกฐานะจากองค์การบริหารส่วนตำบลมาเป็นเทศบาลตำบลบัลลังก์
วันที่ 9 มีนาคม 2552 สำนักงานเดิมตั้งอยู่ที่บริเวณบ้านสระตะเฆ่ หมู่ที่ 8 และได้ย้ายสำนักงานใหม่มาตั้งอยู่ที่บริเวณบ้านกุดเวียน หมู่ที่ 4  เนื่องจากอยู่ติดถนนลาดยาง การคมนาคมสัญจรสะดวกสบาย และติดอ่างเก็บน้ำลำเชียงไกร วิวทิวทัศน์สวยงาม
== ที่ตั้งและอาณาเขต ==
ตำบลบัลลังก์อยู่ห่างจากที่ว่าการอำเภอโนนไทยเป็นระยะทางประมาณ 17 กิโลเมตร ทางทิศตะวันตกเฉียงเหนือ และอยู่ห่างจากตัวเมืองนครราชสีมาเป็นระยะทางประมาณ 40 กิโลเมตร ทางทิศตะวันออกเฉียงใต้ มีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับ ตำบลสระพระ อำเภอพระทองคำ จังหวัดนครราชสีมา
ทิศตะวันออก ติดต่อกับ ตำบลพังเทียม อำเภอพระทองคำ จังหวัดนครราชสีมา
ทิศใต้ ติดต่อกับ ตำบลบ้านวัง อำเภอโนนไทย จังหวัดนครราชสีมา
ทิศตะวันตก ติดต่อกับ ตำบลด่านนอก ตำบลหนองบัวตะเกียด ตำบลหนองบัวละคร และตำบลโนนเมืองพัฒนา อำเภอด่านขุนทด จังหวัดนครราชสีมา
== หมู่บ้าน ==
ตำบลบัลลังก์แบ่งเขตการปกครองออกเป็น 19 หมู่บ้าน ดังนี้
หมู่ที่ 1 บ้านโนนเจดีย์
หมู่ที่ 2 บ้านหนองแวง
หมู่ที่ 3 บ้านคูเมือง
หมู่ที่ 4 บ้านกุดเวียน
หมู่ที่ 5 บ้านน้อย
หมู่ที่ 6 บ้านกระดาน
หมู่ที่ 7 บ้านดอนยาว
หมู่ที่ 8 บ้านสระตะเฆ่
หมู่ที่ 9 บ้านหนองแจง
หมู่ที่ 10 บ้านโพธิ์ตาสี
หมู่ที่ 11 บ้านบัลลังก์
หมู่ที่ 12 บ้านเมืองเก่า
หมู่ที่ 13 บ้านโกรกหอย
หมู่ที่ 14 บ้านสระขุด
หมู่ที่ 15 บ้านสระตะเฆ่หิน
หมู่ที่ 16 บ้านโนนทองพัฒนา
หมู่ที่ 17 บ้านทำนบพัฒนา
หมู่ที่ 18 บ้านคูเมืองใหม่
หมู่ที่ 19 บ้านโนนเจดีย์พัฒนา
== ประชากร ==
จำนวนประชากร ณ มีนาคม 2557 จำนวนทั้งสิ้น 7,979 คน เป็นชาย 3,939 คน เป็นหญิง 4,040 คน
== อ้างอิง ==
== แหล่งข้อมูลอื่น ==
เว็บไซต์เทศบาลตำบลบัลลังก์
บัลลังก์
บัลลังก์
บัลลังก์
หยวน หง

หยวนหง หรือ จัสติน หยวน (; ชื่อภาษาอังกฤษ: Justin Yuan, Yuan Hong) เป็นนักแสดงที่โด่งดังจากซีรีส์เรื่องปู้ปู้จิงซิน ในบทขององค์ชาย 13 หรือ อิ้นเสียง และ โปเย โปโลเย ตอน วิชามารกระชากวิญญาณ 
เข้าสู่วงการจากการจบการศึกษาจากสถาบันการแสดงละครปักกิ่ง ร่วมรุ่นเดียวกับหู เกอ, เผิง อวี๋เยี่ยน และจาง ป๋อจือ
ชีวิตครอบครัว แต่งงานกับ จาง ซินอี ในปลายเดือนพฤษภาคม ค.ศ. 2016 ที่ประเทศเยอรมนี โดยมีหู เกอ และเผิง อวี๋เยี่ยน เป็นเพื่อนเจ้าบ่าว
== ผลงานด้านการแสดง ==
=== ละคร ===
2003, Unparalleled (天下無雙) Kangxi Emperor
2003, Dandelion (蒲公英) Wang Boshen
2004, Strange Tale Of Liaozhai (聊齋誌異)Sun Zichu
2005, Shangshu Fang (上書房) Hongli
2006, The Young Warriors (少年楊家將) Yelü Xie
2008, The Legend of the Condor Heroes (射雕英雄傳) Yang Kang
2008, World People (天地民心) Qi Junzao
2009, Chinese Paladin 3 (仙劍奇俠傳三) Lei Yunting
2010, A Weaver on the Horizon (天涯織女; ผ้า...ทอชีวิต) Lin Mufei
2010, Miwu Shuanglong (迷霧雙龍) Xing Wenyuan
2011, Ad Mania (廣告風雲) Ouyang Yu
2011, Scarlet Heart (步步驚心; ฝ่ามิติลิขิตสวรรค์) Yinxiang
2012, Secret History of Princess Taiping (太平公主秘史) Axiena Simu
2012, Fall in Love with You Again (转身说爱你）Yu Chu Hao
2013, Mulan (巾帼大将军; มู่หลาน...จอมทัพหญิงกู้แผ่นดิน)赵宇／赵大傻 zhao yu/zhao da sha (not the picture shown )
2015, Singing All Along (秀麗江山之長歌行; เพลงรักบัลลังก์เลือด Liu Xiu
2015, Princess Jie You (翁歸靡) Weng Gui
2015 (Hua Xu Yin: 华胥引之绝爱之城 : City of Hopeless Love ,City of Desperate Love)เพลงพิณรักข้ามภพ Shen An
=== ภาพยนตร์ ===
2004, The Phantom Lover (夜半歌聲) Xiao'ou
2013, A Chilling Cosplay''
== อ้างอิง ==
== แหล่งข้อมูลอื่น ==
แฟนคลับของหยวนหงในประเทศไทย
นักแสดงจีน
บุคคลจากมณฑลหูเป่ย์
หลิน เกิงซิน

หลินเกิงซิน หรือ เคนนี หลิน (; ชื่อภาษาอังกฤษ: Kenny Lin, Lin gengxin) เกิดเมื่อวันที่ 13 กุมภาพันธ์ 2531 กรุ๊ปเลือด B ฉายาที่เขาได้รับคือ "หลินโก่ว" (หมาหลิน) ผลงานที่ทำให้โด่งดังคือเรื่อง ปู้ปู้จิงซิน ในบท อิ้นถี หรือ ในบท "องค์ชาย 14" ผู้คว้าขวัญใจสาวๆกันอย่างมาก  และตอนนี้หลังกลับมาได้รับความนิยมมากขึ้นเรื่อยๆ จากผลงานเรื่อง "จูล่งเทพสงคราม"
==ผลงานด้านการแสดง==
===ภาพยนตร์===
===ละครโทรทัศน์===
===รายการโทรทัศน์===
== อ้างอิง ==
== แหล่งข้อมูลอื่น ==
แฟนคลับของหลินเกิงซินในประเทศไทย
นักแสดงจีน
นักแสดงจากมณฑลเหลียวหนิง
โรงพยาบาลมหาวิทยาลัยเทคโนโลยีสุรนารี

โรงพยาบาลมหาวิทยาลัยเทคโนโลยีสุรนารี (Suranaree University of Technology Hospital) เป็นหน่วยงานในสังกัดสำนักวิชาแพทยศาสตร์ มหาวิทยาลัยเทคโนโลยีสุรนารี เพื่อรักษานักศึกษา บุคลากร คณาจารย์ในมหาวิทยาลัย และประชาชนทั่วไป และเพื่อผลิตบุคลากรทางการแพทย์ ได้เปลี่ยนชื่อจาก "ศูนย์ปฏิบัติการทางการแพทย์และสาธารณสุข" มาเป็น โรงพยาบาลมหาวิทยาลัยเทคโนโลยีสุรนารี เมื่อเดือนสิงหาคม 2557
== ประวัติ ==
ในอดีตภาคตะวันออกเฉียงเหนือมีโรงพยาบาลมหาวิทยาลัยเพียงแห่งเดียวเท่านั้น คือ โรงพยาบาลศรีนครินทร์ มหาวิทยาลัยขอนแก่น จึงมีการผลักดันการจัดตั้งโรงพยาบาลมหาวิทยาลัยเทคโนโลยีสุรนารีขึ้น เป็นแห่งที่ 2 ของภูมิภาค โดยได้รับอนุมัติจากคณะรัฐมนตรี เมื่อปี พ.ศ. 2538 จัดตั้งสำนักวิชาแพทยศาสตร์ มีวงเงินในการดำเนินการ 4,000 ล้านบาท แต่เกิดวิกฤตเศรษฐกิจปี 2540 จึงชลอโครงการไป ต่อมามีการดำเนินการต่อ และเปิดบริการส่วนแรกคือ อาคารศูนย์วิจัย/ศูนย์บริการทางการแพทย์ เมื่อวันที่ 2 กรกฎาคม 2553 และดำเนินการสร้างต่อไปเรื่อยจนเสร็จทุกเฟส
เฟส 1 คือ การก่อสร้างอาคารรักษาผู้ป่วย เป็นศูนย์ปฏิบัติการทางการแพทย์ 24 ชั่วโมง เปิดรับผู้ป่วยนอก รักษาโรคทั่วไป แพทย์เฉพาะทาง วันละ 3 ชั่วโมง อาคารรังสีวินิฉัย ทันตกรรม ผ่าตัด และอาคารผู้ป่วยใน 120 เตียง ซึ่งได้เปิดให้บริการแล้วบางส่วน
เฟส 2 คือ การก่อสร้างอาคารรองรับคนไข้ได้ประมาณ 200-300 เตียง อาคารศูนย์ความเป็นเลิศทางการแพทย์ มีห้องผ่าตัดขนาดเล็ก มีแพทย์ผู้เชี่ยวชาญให้บริการได้เต็มวัน
เฟส 3 คือ บริการเต็มรูปแบบ เช่น การผ่าตัด การเปลี่ยนไขกระดูก ปลูกไต ฯลฯ รองรับคนไข้ได้กว่า 500 เตียง
== อาคารและสิ่งก่อสร้าง ==
อาคารศูนย์วิจัย/ศูนย์บริการทางการแพทย์ 24 ชั่วโมง
อาคารศูนย์รังสีวินิจฉัย
อาคารรัตนเวชพัฒน์ (อาคารโรงพยาบาล ผู้ป่วยใน 120 เตียง)
ศูนย์สุขภาพช่องปาก (คลินิกทันตกรรม)
อาคารศูนย์ความเป็นเลิศทางการแพทย์ (ผู้ป่วยใน 400 เตียง ผู้ป่วยฉุกเฉิน 88 เตียง)
อาคารศูนย์วิทยาศาสตร์สุขภาพ (โครงการ)
อาคารหอพักนักศึกษาแพทย์ชั้นคลินิก (โครงการ)
อาคารวิเคราะห์และบำบัดโรค (โครงการ)
อาคารหอพักผู้ป่วยในสามัญ (โครงการ)
อาคารหอพักผู้ป่วยในเฉพาะทาง (โครงการ)
อาคารหอพักแพทย์ประจำบ้าน (โครงการ)
อาคารตรวจรักษาผู้ป่วยนอก (โครงการ)
== อ้างอิง ==
สำนักวิชาแพทยศาสตร์ มหาวิทยาลัยเทคโนโลยีสุรนารี
มหาวิทยาลัยเทคโนโลยีสุรนารี
วิกเตอร์ เทอร์ชิน

วิกเตอร์ เทอร์ชิน (Victor Turchin; 12 ตุลาคม ค.ศ. 1955 — ) เป็นผู้ฝึกสอนกีฬาว่ายน้ำชาวยูเครน ซึ่งเป็นที่รู้จักกันดีที่สุดในการฝึกสอนนักกีฬาเจ้าของเหรียญทองการแข่งขันระดับโลกหลายเหรียญผู้มีนามว่าโอเล็ก ลิโซกอร์ ตลอดคริสต์ทศวรรษ 1990 จนถึงช่วงต้นยุคคริสต์ทศวรรษ 2000 ที่โบรวารีซึ่งเป็นบ้านเกิดของโอเล็กเอง นอกจากนั้น วิกเตอร์ เทอร์ชิน ยังมีลูกศิษย์เป็นนักว่ายน้ำจำนวนมาก ที่ซึ่งพวกเขาได้เข้าร่วมการแข่งขันในกีฬามหาวิทยาลัยโลก และได้รับรางวัลรวมทั้งหมดเป็น 38 เหรียญทอง, 20 เหรียญเงิน และ 14 เหรียญทองแดง
== ผลงานในระดับอาชีพ ==
ค.ศ. 1979—1986 — ได้ทำงานอยู่ในมหาวิทยาลัยของสถาบันวิทยาศาสตร์แห่งสหภาพโซเวียต
ค.ศ. 1986 — เป็นผู้ฝึกสอนว่ายน้ำของโรงเรียนในโบรวารี ภูมิภาคเคียฟ
ค.ศ. 1993 — ทำหน้าที่ร่วมกับมหาวิทยาลัยการจัดการกีฬาไฮเออร์
ค.ศ. 1998 — ได้ทำงานในโรงเรียนทักษะการกีฬาระดับสูงแห่งสาธารณรัฐ (เอสวีเอสเอ็ม)
== อ้างอิง ==
Victor Turchin
Ukrain swimming coach 
Victor Turchin got award
takes part in olimpic games tv programme
attended Khabarovski region with his lection
Victor Turchin is preparing russian swimmer to olimpic games 
ผู้ฝึกสอนกีฬาว่ายน้ำ
จุลรัฐ

จุลรัฐ (microstate หรือ ministate) เป็นรัฐที่มีอธิปไตยเป็นของตนเองแต่มีขนาดพื้นที่ประเทศหรือจำนวนประชากรที่น้อยมาก เช่น ประเทศลิกเตนสไตน์, ประเทศมอลตา, ประเทศซานมารีโน, ประเทศสิงคโปร์ และนครรัฐวาติกัน เป็นต้น
จุลรัฐมักมีปัญหาพิเศษโดยเฉพาะด้านการป้องกันประเทศ และการป้องกันการแทรกแซงจากภายนอก ส่วนจุลรัฐที่มีขนาดเล็กที่สุดในโลก คือ นครรัฐวาติกัน ที่มีประชากรเพียง 842 คน (จากการสำรวจในเดือนกรกฎาคม พ.ศ. 2556) กับพื้นที่ 0.44 ตารางกิโลเมตร
จุลรัฐ (Microstate) แตกต่างจากประเทศจำลอง (Micronation) เนื่องจากจุลรัฐจะได้รับการยอมรับจากประเทศต่าง ๆ แต่ตรงกันข้ามประเทศจำลองจะไม่ได้รับการยอมรับนานาชาติว่าเป็นรัฐอธิปไตย ส่วนเขตปกครองพิเศษ (Special territory) อาทิอาณานิคมโพ้นทะเลของสหราชอาณาจักร หรือเขตปกครองพิเศษของจีน ไม่จัดว่าเป็นจุลรัฐ
== เรียงตามประเทศที่มีขนาดพื้นที่น้อย ==

เป็นลำดับประเทศอธิปไตยที่มีขนาดพื้นที่น้อยกว่า 1,000 ตารางกิโลเมตร (386 ตารางไมล์)
จำนวนนี้ให้ยกเว้นประเทศสิงคโปร์และบาห์เรน เนื่องจากสองประเทศนี้มีประชากรเกิน 500,000 คน นอกนั้นมีประชากรไม่ถึงจำนวนดังกล่าว
== เรียงตามประเทศที่มีประชากรน้อย==
รัฐอธิปไตยที่มีประชากรน้อยที่สุด โดยสำรวจของสำนักงานสถิติแห่งชาติ หรือ ซีไอเอ ที่ประเมินในปี พ.ศ. 2557
จำนวนนี้ให้ยกเว้นประเทศซามัว, วานูอาตู, ไอซ์แลนด์, บาฮามาส, เบลีซ และบรูไน เนื่องจากประเทศดังกล่าวนี้มีพื้นที่มากกว่า 1,000 ตารางกิโลเมตร (386 ตารางไมล์)
== ดูเพิ่ม ==
ประเทศที่เป็นเกาะ
นครรัฐ
จุลรัฐยุโรป
รายชื่อประเทศเรียงตามความหนาแน่นประชากร
รายชื่อประเทศและเขตการปกครองเรียงตามขนาดพื้นที่ทั้งหมด
รายชื่อประเทศเรียงตามจำนวนประชากร
==อ้างอิง==
ประเทศแบ่งตามลักษณะเฉพาะ
กรดอะราคิดิก

กรดอะราคิดิก (Arachidic acid) เป็นกรดไขมันอิ่มตัวที่มีห่วงโซ่ 20 คาร์บอน เป็นส่วนประกอบย่อยของน้ำมันถั่วลิงสง (1.1%–1.7%) และน้ำมันข้าวโพด (3%). นอกจากนี้สามารถเกิดไฮโดรจีเนชันของกรดอะราคิโดนิก
กรดอะราคิดิก ถูกนำมาใช้ในการผลิตผงซักฟอก ,วัสดุการถ่ายภาพ และน้ำมันหล่อลื่น
==อ้างอิง==
กรดไขมัน
กรดลิกโนซีริก

กรดลิกโนซีริก (Lignoceric acid) เป็นกรดไขมันอิ่มตัวที่มีสูตร C23H47COOH ถูกพบในน้ำมันดินไม้ ,เซอรีโบไซด์ต่างๆ และในปริมาณน้อยในไขมันธรรมชาติมากที่สุด กรดไขมันของน้ำมันถั่วลิสง มีปริมาณเล็ก ๆ ของกรดลิกโนซีริก (1.1% – 2.2%). กรดลิกโนซีริกยังเป็นผลพลอยได้จากการการผลิตลิกนิน
==อ้างอิง==
กรดไขมัน
ไข
วิกฤตการณ์การเกณฑ์ทหาร

วิกฤตการณ์การเกณฑ์ทหาร (conscription crisis)  เป็นข้อพิพาทของประชาชนที่เกี่ยวกับนโยบายของทหาร หรือการบังคับให้รับราชการทหาร ที่รู้จักกันทั่วไปว่า "การเกณฑ์ทหาร" ข้อพิพาทนี้สามารถที่จะกลายเป็นจุดวิกฤตได้ เมื่อส่งไปรับราชการทหารทำให้กลายเป็นที่ถกเถียงกันอย่างมากมาย และเกิดการประท้วงเป็นผลตามมา จากมุมมองหนึ่งของเจ้าหน้าที่ทหาร วิกฤตการณ์นี้เป็นส่วนหนึ่งของการทดแทน พวกเขาอาจจะเรียกร้องกองกำลังที่ขาดแคลนให้เพียงพอที่จะบรรลุวัตถุประสงค์ทางทหารได้ ในระดับหนึ่งสูญเสียการควบคุมของความสามารถทางการเมืองของพวกเขา ในการบังคับใช้กฎหมายที่มีอยู่ในการชุมนุม เมื่อทหารเกณฑ์ถูกส่งไปยังสงครามในต่างประเทศที่ไม่ได้ส่งผลโดยตรงต่อการรักษาความปลอดภัยของประเทศ หรือภายใต้ข้ออ้างและบริบทที่มีความขัดแย้งอย่างอื่นที่ได้รับการเกณฑ์ทหารในประวัติศาสตร์ทางการเมืองที่ถกเถียงกันอย่างมากในระบอบประชาธิปไตย
== วิกฤตการเกณฑ์ทหารในประวัติศาสตร์ ==
การจลาจลใน เวนดี (Vendee) เกี่ยวข้องกับกรณีแรกของวิกฤตการชุมนุมในปี ค.ศ.  1793 ขณะที่รัฐบาลคณะปฏิวัติต้องการให้ทหารเกณฑ์ท้องถิ่นเข้าสู่สงครามปฏิวัติ เหตุการณ์คล้ายกันเกิดขึ้นในแคว้นเบรอตาญ
การจลาจลการเกณฑ์ทหารในนิวยอร์ก ปี ค.ศ. 1863 การประท้วงเป็นตัวแทนในการตอบสนองกับประธานาธิบดี “อับราฮัม ลินคอล์น” ในการเกณฑ์ทหารเพื่อที่จะต่อสู้ในสงครามกลางเมืองอย่างต่อเนื่อง
สัปดาห์วิปโยค (คาตาโลเนีย) ค.ศ. 1909 เป็นชุดของการเผชิญหน้ากันระหว่างกองทัพสเปนและชนชั้นกรรมกรของคาตาโลเนีย (สเปน) ที่เกิดจากการถูกปลุกให้ตื่นของกองกำลังสำรองที่ถูกส่งไปเป็นทหารไปสงครามโมร็อกโก the Second Rif War in Morocco
วิกฤตการเกณฑ์ทหารปี ค.ศ. 1917 เป็นวิกฤตการทางการเมืองและทหารในแคนาดาระหว่างสงครามโลกครั้งที่หนึ่ง
ในวิกฤตการเกณฑ์เกณฑ์ทหารปี ค.ศ. 1918 สหราชอาณาจักรพยายามที่จะกำหนดเกณฑ์ทหารในไอร์แลนด์ จนนำไปสู่วิกฤตการชุมนุมและการสนับสนุนที่เพิ่มมากขึ้นของสมาชิกพรรคเรียกร้อง
การปลดแอกของชาวไอริช (Sinn Féin)
วิกฤตทหารอื่น ๆ ในระหว่างสงครามโลกครั้งที่หนึ่ง เกิดขึ้นในนิวฟันด์แลนด์ , ออสเตรเลีย และนิวซีแลนด์
วิกฤตการเกณฑ์ทหารของปี ค.ศ. 1944 เป็นวิกฤตการทางการเมืองและทางทหารในแคนาดาในระหว่างสงครามโลกครั้งที่สอง
การประท้วงต่อต้านสงครามเวียดนามในปลายทศวรรษ 1960 และต้นปี ค.ศ. 1970 ครั้งใหญ่ที่เกี่ยวข้องกับปัญหาของการชุมนุม โดยเฉพาะอย่างยิ่งในประเทศสหรัฐอเมริกาและออสเตรเลียในการเกณฑ์ทหารสำหรับการทำสงคราม (ประเทศอื่น ๆ เช่นนิวซีแลนด์ไม่ได้ส่งทหารเกณฑ์ไป)
การต่อต้านสงคราม
สิทธิมนุษยชน
พระยาราชสีหยศ (หม่อมราชวงศ์เพิก ดารากร)

พระยาราชสีหยศ (หม่อมราชวงศ์เพิก ดารากร) (9 กันยายน พ.ศ. 2406 - 7 กันยายน พ.ศ. 2475) เป็นบุตรของพระวรวงศ์เธอ พระองค์เจ้าจันทรสุเทพ เป็นนัดดาของพระเจ้าบรมวงศ์เธอ กรมหมื่นศรีสุเทพ และเป็นปนัดดาในพระบาทสมเด็จพระพุทธยอดฟ้าจุฬาโลกมหาราช
หม่อมราชวงศ์เพิก ดารากร เกิดเมื่อวันที่ 9 กันยายน พ.ศ. 2406 รับราชการในกรมช่างมหาดเล็ก เป็นหม่อมอนุยันต์ศิริวงศ์ ราชินิกูล ถือศักดินา ๘๐๐ เมื่อวันที่ 5 พฤษภาคม พ.ศ. 2436 เลื่อนเป็นพระยาราชสีหยศ มีราชการในกรมมหาดเล็ก ถือศักดินา ๑๖๐๐ โดยได้เข้ารับพระราชทานสัญญาบัตรที่ พระที่นั่งดุสิตมหาปราสาท เมื่อวันที่ 8 ธันวาคม พ.ศ. 2462ถึงแก่อนิจกรรมเมื่อวันที่ 7 กันยายน พ.ศ. 2475 อายุ 69 ปีด้วยโรควัณโรคพระราชทานเพลิงศพ ณ ปรำเชิง พระบรมบรรพต วัดสระเกศราชวรมหาวิหาร เมื่อวันที่ 29 ธันวาคม พ.ศ. 2475 ในการนี้ได้พระราชทานหีบทองลายสลัก รถยนต์รับศพ กลองชะนะแดง 10 จ่าปี่ 1 ผ้าไตร 3 ไตร เงิน 1000 สตางค์ และผ้าขาว 4 พับ
== บรรดาศักดิ์ ==
หม่อมราชวงศ์เพิก ดารากร (9 กันยายน พ.ศ. 2406 - 5 พฤษภาคม พ.ศ. 2436)
หม่อมอนุยันต์ศิริวงศ์ (5 พฤษภาคม พ.ศ. 2436 - 8 ธันวาคม พ.ศ. 2462)
พระยาราชสีหยศ (8 ธันวาคม พ.ศ. 2462 - 7 กันยายน พ.ศ. 2475)
== เครื่องราชอิสริยาภรณ์ ==
== ลำดับสาแหรก ==
== อ้างอิง ==
== แหล่งข้อมูล ==
== ดูเพิ่ม ==
หม่อมราชนิกุล
เพิก ดารากร
ราชสกุลดารากร
อนุยันต์ศิริวงศ์
ราชสีหยศ
หม่อมเจ้าอุดมดิเรกลาภ ทวีวงศ์

มหาอำมาตย์ตรี หม่อมเจ้าอุดมดิเรกลาภ ทวีวงศ์ (11 กุมภาพันธ์ พ.ศ. 2419 – 3 กรกฎาคม พ.ศ. 2496) เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา
==พระประวัติ==
หม่อมเจ้าอุดมดิเรกลาภ ทวีวงศ์ เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา เมื่อวันที่ 11 กุมภาพันธ์ พ.ศ. 2419 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว เมื่อวันที่ 26 เมษายน พ.ศ. 2420 พร้อมกับหม่อมเจ้าสุนทรารมณ์ เชฐภคินี ต่อมาทรงเข้ารับราชการในกรมสรรพากร จนได้รับตำแหน่งสูงสุดที่ผู้ช่วยอธิบดีกรมสรรพากร มียศที่ มหาอำมาตย์ตรี มีผลงานที่สำคัญ คือ ประชุมบทเห่เรือ จัดพิมพ์ขึ้นเพื่อแจกในการพระกฐินพระราชทาน เมื่อปี พ.ศ. 2467
หม่อมเจ้าอุดมดิเรกลาภ ทวีวงศ์ สิ้นชีพตักษัยเมื่อวันที่ 3 กรกฎาคม พ.ศ. 2496 สิริชันษา 77 ปี
== การรับราชการ ==
24 สิงหาคม พ.ศ. 2447 - ผู้ช่วยข้าหลวงสรรพากรมณฑลนครชัยศรี
3 ตุลาคม พ.ศ. 2447 - เข้าเฝ้ารับพระราชทานสัญญาบัตรตำแหน่งหน้าที่ราชการ ลำดับยศชั้นที่ 3 โท
11 พฤษภาคม พ.ศ. 2448 - ข้าหลวงสรรพากรมณฑลพิษณุโลก
8 มกราคม พ.ศ. 2449 - ข้าหลวงสรรพากรมณฑลจันทบุรี
? - สรรพากรมณฑลกรุงเก่า
5 เมษายน พ.ศ. 2459 - ผู้ช่วยอธิบดีกรมสรรพากร
== พระยศ ==
20 สิงหาคม พ.ศ. 2454 - อำมาตย์ตรี (ได้รับพระราชทานขณะรับราชการอยู่ใน กรมสรรพากรนอก ซึ่งขณะนั้นขึ้นตรงอยู่กับกระทรวงมหาดไทย)
15 ธันวาคม พ.ศ. 2456 - นายหมู่ตรี
– นายหมวดตรี
10 กันยายน 2458 – โปรดเกล้าฯ ให้ส่งสัญญาบัตรยศเสือป่าไปพระราชทาน
23 สิงหาคม พ.ศ. 2459 - อำมาตย์เอก
1 ธันวาคม พ.ศ. 2464 - มหาอำมาตย์ตรี
== ครอบครัว ==
หม่อมเจ้าอุดมดิเรกลาภ มีหม่อมและโอรสธิดา ดังนี้
หม่อมหลวงพัวพันธ์ (ราชสกุลเดิม ศิริวงศ์; ธิดาในหม่อมราชวงศ์เล็ก ศิริวงศ์ กับพระวรวงศ์เธอ พระองค์เจ้าจิตราภรณ์) มีธิดาด้วยกัน คือ
หม่อมราชวงศ์พิมพ์พงษ์ สมรสกับนายแพทย์สำราญ อินวะษา
หม่อมราชวงศ์ลมุล (ราชสกุลเดิม สุประดิษฐ์; ธิดาในหม่อมเจ้าสง่างาม สุประดิษฐ์) ไม่มีโอรสธิดาด้วยกัน
หม่อมเฉื่อย (สกุลเดิม จารุจินดา) มีโอรสธิดาด้วยกันสี่คน คือ 
หม่อมราชวงศ์ทิพลาภ ทวีวงศ์
พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) (นามเดิม หม่อมราชวงศ์ภิรมย์เฉลิมลาภ) สมรสกับหม่อมราชวงศ์ทิพยวดี และหม่อมราชวงศ์พรพรรณ (ราชสกุลเดิม ชยางกูร; ธิดาในหม่อมเจ้าสฤษดิเดช ชยางกูร)
หม่อมราชวงศ์ภัทรา สมรสกับสุขเกษม สิงหเสนี
พันตำรวจตรี หม่อมราชวงศ์ดิลกลาภ ทวีวงศ์ สมรสกับชะม้าย (ราชสกุลเดิม ปาลกะวงศ์ ณ อยุธยา)
หม่อมอบ มีโอรสด้วยกันหนึ่งคน คือ
หม่อมราชวงศ์เจริญลาภ ทวีวงศ์
หม่อมวรรณ มีธิดาด้วยกันหนึ่งคน คือ
หม่อมราชวงศ์วิลัยลาภ ทวีวงศ์
== เครื่องราชอิสริยาภรณ์ ==
4 ตุลาคม 2455 – เข็มข้าหลวงเดิม
== อ้างอิง ==
หม่อมเจ้าชาย
ราชสกุลทวีวงศ์
ผู้ได้รับเครื่องราชอิสริยาภรณ์ บ.ช.
สมาชิกกองเสือป่า
เมอร์คิวรีโมโนฟลูออไรด์

เมอร์คิวรีโมโนฟลูออไรด์ (Mercury monofluoride) เป็นสารประกอบเคมีที่ประกอบด้วยปรอท และฟลูออรีน ที่มีสูตร Hg2F2 ประกอบด้วยลูกบาศก์ผลึกสีเหลืองขนาดเล็กที่เปลี่ยนเป็นสีดำเมื่อสัมผัสกับแสง
==การสังเคราะห์==
เมอร์คิวรีโมโนฟลูออไรด์ จัดทำโดยการทำปฏิกิริยาของ เมอร์คิวรีคาร์บอเนต ด้วยกรดไฮโดรฟลูออริก:
Hg2CO3 + 2 HF → Hg2F2 + CO2 + H2O
==การเกิดปฏิกิริยา==
เมื่ออยู่ในน้ำ เมอร์คิวรี(I) ฟลูออไรด์ จะไฮโดรไลซ์ธาตุปรอทเหลว, เมอร์คิวรี(II) ออกไซด์ และกรดไฮโดรฟลูออริก:
Hg2F2 + H2O → Hg + HgO + 2 HF
==อ้างอิง==
สารมลพิษอันตราย
สารมลพิษ
สารประกอบปรอท
ฟลูออไรด์
เฮไลด์โลหะ
เซอร์โคเนียม(IV) คลอไรด์

เซอร์โคเนียม(IV) คลอไรด์ (Zirconium(IV) chloride) เป็นสารประกอบอนินทรีย์ที่ใช้งานบ่อยเป็นสารตั้งต้นในสารประกอบอื่น ๆ ของเซอร์โคเนียม เป็นสีขาวละลายของแข็งไฮโดรไลซ์อย่างรวดเร็วในอากาศชื้น
==การสังเคราะห์==
การแปลงนี้จะก่อให้เกิดการรักษาออกไซด์ที่มีคาร์บอนเป็นออกไซด์ "getter" และคลอรีน
ZrO2 + 2 C + 2 Cl2 → ZrCl4 + 2 CO
กระบวนการมาตราส่วนในห้องปฏิบัติการที่ใช้คาร์บอนเตตระคลอไรด์ ในแทนที่คาร์บอน และคลอรีน:
ZrO2 + 2 CCl4 → ZrCl4 + 2 COCl2
==อ้างอิง==
สารประกอบเซอร์โคเนียม
คลอไรด์
เฮไลด์โลหะ
สารประกอบโคออร์ดิเนชัน
ชิจิบุ

ชิจิบุ  เป็นนครในจังหวัดไซตามะ ประเทศญี่ปุ่น ในปี ค.ศ. 2011 มีจำนวนประชากร 68,701 คน
== ภูมิศาสตร์ ==
ชิจิบุตั้งอยู่ทางทิศตะวันตกสุดของจังหวัดไซตามะ มีขนาดพื้นที่ใหญ่ที่สุดของจังหวัด มีภูมิประเทศเป็นภูเขาซึ่งแตกต่างจากเมืองอื่นในจังหวัดไซตามะ แต่พื้นที่ส่วนใหญ่อยู่ในเขตอุทยานแห่งชาติชิจิบูตามาไก ส่วนประชาชนนิยมอาศัยอยู่ในบริเวณที่ราบแม่น้ำอารากาวะ
ภูมิประเทศของชิจิบุไม่เหมาะสมต่อการทำเกษตรกรรม ประชาชนจึงนิยมเลี้ยงไหม และการทำอุตสาหกรรมหินปูนบริเวณภูเขาบูโก นอกจากนี้ด้วยภูมิประเทศที่เป็นภูเขาสวยงามจึงเป็นสถานที่เที่ยวทางธรรมชาติที่สำคัญอีกแห่งที่ไม่ไกลจากโตเกียว

== แหล่งข้อมูลอื่น ==
นครในจังหวัดไซตามะ
เขตปกครองและมณฑลของบริติชอินเดีย

มณฑลของอินเดีย (Provinces of India) หรือเดิมคือ เขตปกครอง (Presidency) เป็นหน่วยบริหารราชการในสมัยที่อังกฤษเข้าไปปกครองในอนุทวีปอินเดีย สามารถแบ่งเป็นสามช่วงเวลาได้แก่
ตั้งแต่ปี ค.ศ. 1612 บริษัทอินเดียตะวันออกได้ตั้งบริษัททำการค้าในหลายๆ แห่งบริเวณชายฝั่งทางตะวันออกของอินเดียโดยได้รับการยินยอมจากเหล่ามหาราชา ซึ่งเป็นเจ้าผู้ครองรัฐพื้นเมืองในอินเดีย อย่างไรก็ตาม อังกฤษไม่ใช่ชาติเดียวที่เข้ามาทำประโยชน์ในอินเดีย แต่ยังมีชาติอื่นอย่างฮอลแลนด์ และฝรั่งเศส ในช่วงกลางของคริสต์ศตวรรษที่ 18 เมืองในปกครอง (Presidency towns) ของอังกฤษทั้งสิ้น 3 แห่งคือ มัทราส, บอมเบย์ และกัลกัตตา เริ่มเติบโตมากขึ้น
ในปี ค.ศ. 1757 แคว้นเบงกอลขัดแย้งกับบริษัทฯจนเกิดเป็นยุทธการที่ปลาศี อังกฤษได้รับชัยชนะและเริ่มยุคการปกครองของบริษัทในอินเดีย บริษัทประสบความสำเร็จในการมีอำนาจอธิปไตยเหนือดินแดนส่วนมากในอนุทวีปอินเดีย ดินแดนเหล่านี้ถูกเรียกว่า เขตปกครอง (Presidency) บริหารโดยบริษัทภายใต้การกำกับของรัฐสภาอังกฤษ
หลังจากเกิดเหตุกบฏซีปอยในปี ค.ศ. 1857 รัฐสภาอังกฤษได้ตราพระราชบัญญัติรัฐบาลอินเดีย ค.ศ. 1858 อำนาจการปกครองในอินเดียถูกโอนจากบริษัทไปขึ้นตรงกับสมเด็จพระราชินีนาถ ซึ่งได้ทรงตั้งข้าหลวงต่างพระองค์ไปปกครองอินเดียโดยมีที่ทำการรัฐบาลอยู่ในกัลกัตตา เขตปกครองทั้งหมดถูกเปลี่ยนเป็น มณฑล
==อ้างอิง==
ประวัติศาสตร์อินเดีย
ประวัติศาสตร์ปากีสถาน
จักรวรรดิบริติช
บริติชอินเดีย
ซาวน์ดิงเดอะเซเวนท์ทรัมเปต

ซาวน์ดิงเดอะเซเวนท์ทรัมเปต  เป็นอัลบั้มแรกของ อะเว็นจด์เซเวนโฟลด์ วางขายครั้งแรกในปี พ.ศ. 2544 บันทึกโดย กูดไลฟ์เรเคิดดิงส์ และถูกวางขายอีกครั้งในปี พ.ศ. 2545 โดย โฮปเลสเรเคิดส์
== รายชื่อเพลง ==
==นักดนตรี==
อะเว็นจด์เซเวนโฟลด์
เอ็ม. แชโดวส์ – ร้องนำ
แซกกี เวนเจนซ์ – กีตาร์ (จังหวะกีตาร์ในเพลง "To End The Rapture")
ซินนิสเตอร์ เกตส์ – ลีดกีตาร์ในเพลง "To End The Rapture" เวอร์ชันที่ออกในซิงเกิล Warmness on the Soul และตัวอัลบั้มที่ออกใหม่กับค่ายโฮปเลส
จัสติน เซน- กีตาร์เบส
เดอะเรฟ - กลอง, เปียโน
ศิลปินเพิ่มเติม
Valary Di Benedetto - นักร้องสมทบในเพลง "The Art of Subconscious Illusion"
Mr. Plague - เสียงเอฟเฟกต์
== อ้างอิง ==
อัลบั้มเพลงของอะเว็นจด์เซเวนโฟลด์
อัลบั้มเพลงภาษาอังกฤษ
อัลบั้มเพลงในปี พ.ศ. 2544
เหรียญพิทักษ์รัฐธรรมนูญ

เหรียญพิทักษ์รัฐธรรมนูญ (The Safeguarding the Constitution Medal) เป็นเหรียญสำหรับพระราชทานเป็นบำเหน็จความกล้าหาญ สำหรับพระราชทานแก่ ผู้ช่วยเหลือราชการทั้งฝ่ายทหารและพลเรือนในการปราบกบฏบวรเดช เมื่อพ.ศ. 2476 ปัจจุบัน พ้นสมัยพระราชทานแล้ว
==ประวัติ==
ฝ่ายอำนาจเก่า ซึ่งนำโดยพลเอก พระวรวงศ์เธอ พระองค์เจ้าบวรเดช เป็นนายทหารระดับผู้ใหญ่ซึ่งหมดอำนาจลงหลังจากการปฏิวัติ 2475 เกิดความไม่พอใจ จึงได้ก่อการกบฏเมื่อวันที่ 11 ตุลาคม 2476 และลงเอยด้วยความพ่ายแพ้ หลังจากนั้นรัฐบาลของพระยาพหลพลพยุหเสนา (พจน์ พหลโยธิน)และสภาผู้แทนราษฏรก็ได้ประชุมเสนอพระราชบัญญัติเหรียญพิทักษ์รัฐธรรมนูญเป็นบำเหน็จความชอบ แก่ผู้ช่วยเหลือราชการทั้งฝ่ายทหาร และพลเรือนในการปราบกบฏบวรเดช จากนั้นจึงนำขึ้นเพื่อทูลเกล้าทูลกระหม่อมถวายพระบาทสมเด็จพระปกเกล้าเจ้าอยู่หัวเพื่อลงพระปรมาภิไธย และประกาศใช้เมื่อวันที่ 9 ธันวาคม 2476
==ลักษณะเหรียญ==
เป็นเหรียญทรงสีเหลี่ยมจตุรัสกว้างด้านละ 23 มิลลิเมตร ด้านหน้ามีภาพสมุดรัฐธรรมนูญวางบนพานแว่นฟ้าสองชั้น อยู่ภายในวงพวงมาลัยชัยพฤกษ์ แผ่รัศมีกระจายทั่วมณฑล ด้านหลัง มีรูปพระสยามเทวาธิราชทรงพระขรรค์ในท่าประหารปรปักษ์ ยืนลอยอยู่เหนือตัวอักษรตามขอบล่างว่า "ปราบกบฏ พ.ศ. ๒๔๗๖" ภายใต้ห่วงอันมีอักษรว่า "พิทักษ์รัฐธรรมนูญ" แพรแถบสีธงไตรรงค์ กว้าง 28 มิลลิเมตร ห้อยบนแพรแถบมีเข็มโลหะทองแดงรมดำ จารึกอักษรว่า "สละชีพเพื่อชาติ"
==การประดับ==
ประดับที่อกเสื้อเบื้องซ้าย
ผู้ที่เป็นทหาร ตำรวจ หรือลูกเสือ ประดับเหรียญนี้ได้ทุกโอกาสตามแต่จะเห็นสมควรในเมื่อสวมเครื่องแบบ
ถ้ามิได้สวมเครื่องแบบราชการหรือเป็นพลเรือน ให้ประดับเหรียญนี้ได้ในโอกาสต่อไปนี้
ในงานพระราชพิธีและงานต่างๆ ซึ่งรัฐบาลเป็นเจ้าหน้าที่จัดการ ให้แต่งอย่างสุภาพตามธรรมเนียมและกาลนิยม
ในงานต่างๆ ที่เป็นงานพิธี หรือ งานเพื่อเกียรติยศแก่หมู่เหล่า หรือบุคคลใดที่สมควร ให้แต่งอย่างสุภาพตามธรรมเนียมและกาลนิยม

== บุคคลสำคัญที่ได้รับพระราชทานเหรียญพิทักษ์รัฐธรรมนูญ ==
จอมพล เกรียงไกร อัตตะนันทน์
จอมพล ถนอม กิตติขจร
จอมพล แปลก พิบูลสงคราม
จอมพล ผิน ชุณหะวัณ
จอมพล สฤษดิ์ ธนะรัชต์
จอมพล ประภาส จารุเสถียร
จอมพลอากาศ ฟื้น รณนภากาศ ฤทธาคนี
ปรีดี พนมยงค์
พล.อ. กฤษณ์ สีวะรา
พล.ต.อ. เผ่า ศรียานนท์
พล.อ. เปรม ติณสูลานนท์
พล.อ.อ. ทวี จุลละทรัพย์
พล.ร.ต. ถวัลย์ ธำรงนาวาสวัสดิ์
ชวลิต อภัยวงศ์
อุทัย พิมพ์ใจชน
พลเอก ชาติชาย ชุณหะวัณ
สุมิตร สุนทรเวช
พลตำรวจเอก ประมาณ อดิเรกสาร
พันตรี ควง อภัยวงศ์
พลโท หม่อมเจ้าชิดชนก กฤดากร
เยื่อ สุสายัณห์
พลตำรวจตรี สง่า กิตติขจร
== อ้างอิง ==
เหรียญราชอิสริยาภรณ์ไทย
กบฏบวรเดช
ฟูจิมิ (จังหวัดไซตามะ)

ฟูจิมิ  เป็นนครในจังหวัดไซตามะ ประเทศญี่ปุ่น มีจำนวนประชากร ณ วันที่ 1 มีนาคม ค.ศ. 2023 ประมาณ 112,557 คน
== อ้างอิง ==
==แหล่งข้อมูลอื่น==
นครในจังหวัดไซตามะ